CELEX: 32001D0224
Language: el
Date: 2001-03-12 00:00:00
Title: 2001/224/ΕΚ: Απόφαση του Συμβουλίου, της 12ης Μαρτίου 2001, σχετικά με τους μειωμένους συντελεστές ειδικών φόρων κατανάλωσης και τις απαλλαγές από τους φόρους αυτούς, όσον αφορά ορισμένα πετρελαιοειδή που χρησιμοποιούνται για ειδικούς σκοπούς

Avis juridique important

|

32001D0224

2001/224/ΕΚ: Απόφαση του Συμβουλίου, της 12ης Μαρτίου 2001, σχετικά με τους μειωμένους συντελεστές ειδικών φόρων κατανάλωσης και τις απαλλαγές από τους φόρους αυτούς, όσον αφορά ορισμένα πετρελαιοειδή που χρησιμοποιούνται για ειδικούς σκοπούς  

Επίσημη Εφημερίδα αριθ. L 084 της 23/03/2001 σ. 0023 - 0029

Απόφαση του Συμβουλίουτης 12ης Μαρτίου 2001σχετικά με τους μειωμένους συντελεστές ειδικών φόρων κατανάλωσης και τις απαλλαγές από τους φόρους αυτούς, όσον αφορά ορισμένα πετρελαιοειδή που χρησιμοποιούνται για ειδικούς σκοπούς(2001/224/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 92/81/ΕΟΚ του Συμβουλίου, της 19ης Οκτωβρίου 1992, για την εναρμόνιση των διαρθρώσεων των ειδικών φόρων κατανάλωσης που επιβάλλονται στα πετρελαιοειδή(1), και ιδίως το άρθρο 8 παράγραφος 4,την πρόταση της Επιτροπής,Εκτιμώντας τα ακόλουθα:(1) Σύμφωνα με το άρθρο 8 παράγραφος 4 της οδηγίας 92/81/ΕΟΚ, το Συμβούλιο, με την απόφασή του 1999/880/ΕΚ(2), εξουσιοδοτεί τα κράτη μέλη να χορηγούν απαλλαγές ή μειώσεις ειδικών φόρων κατανάλωσης στα πετρελαιοειδή για λόγους ειδικής πολιτικής.(2) Το Συμβούλιο πρέπει να αποφασίζει, μετά από πρόταση της Επιτροπής, εάν οι διατάξεις της απόφασης 1999/880/ΕΚ, που επιτρέπουν τις εν λόγω παρεκκλίσεις ή τις μειώσεις, πρέπει να τροποποιηθούν ή να παραταθούν.(3) Η κατάργηση των αυτομάτων παρατάσεων που προβλέπεται στην απόφαση 1999/880/ΕΚ, παρέχει στο Συμβούλιο αποτελεσματικότερα μέσα ελέγχου όσον αφορά τις παρεκκλίσεις, διασφαλίζοντας ότι εξετάζονται τακτικά και ότι λαμβάνονται εν πλήρη γνώσει ρητές αποφάσεις όσον αφορά την παράτασή τους.(4) Εξασφαλίζοντας την ίση μεταχείριση μεταξύ κρατών μελών που διαθέτουν παρεμφερείς παρεκκλίσεις, η παρούσα απόφαση αποσκοπεί στο να παρατείνει για διάρκεια έξι ετών το σύνολο των ισχυουσών παρεκκλίσεων, εξαιρουμένων των παρεκκλίσεων υπέρ των οδικών μεταφορέων, οι οποίες παρατείνονται για διάρκεια δύο ετών.(5) Η παρούσα απόφαση δεν προδικάζει το αποτέλεσμα ενδεχόμενων διαδικασιών σχετικά με τις στρεβλώσεις της λειτουργίας της ενιαίας αγοράς, οι οποίες μπορούν να κινηθούν, ιδίως σύμφωνα με τα άρθρα 87 και 88 της συνθήκης. Δεν απαλλάσσει τα κράτη μέλη από την υποχρέωση να κοινοποιούν στην Επιτροπή, δυνάμει του άρθρου 88 της συνθήκης, τις κρατικές ενισχύσεις που τυχόν καθιερώνονται.(6) Οι αποφάσεις 1999/880/ΕΚ, 1999/804/ΕΚ(3), 2000/266/ΕΚ(4), 2000/433/ΕΚ(5), 2000/434/ΕΚ(6), 2000/446/ΕΚ(7) και 2000/719/ΕΚ(8), θα πρέπει να καταργηθούν,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 11. Κατά παρέκκλιση των διατάξεων της οδηγίας 92/82/ΕΟΚ(9), όσον αφορά ιδίως τους ελάχιστους συντελεστές ειδικών φόρων κατανάλωσης που επιβάλλονται στα πετρελαιοειδή, τα κράτη μέλη εξουσιοδοτούνται να συνεχίσουν να εφαρμόζουν τους μειωμένους συντελεστές ειδικών φόρων κατανάλωσης ή τις απαλλαγές από τους φόρους αυτούς, όπως απαριθμούνται στο παράρτημα Ι της παρούσας απόφασης.2. Η εξουσιοδότηση αυτή, με την επιφύλαξη προηγούμενης εξέτασης από το Συμβούλιο, μετά από πρόταση της Επιτροπής, λήγει στις 31 Δεκεμβρίου 2006.Άρθρο 21. Κατά παρέκκλιση των διατάξεων της οδηγίας 92/82/ΕΟΚ, όσον αφορά ιδίως τους ελάχιστους συντελεστές ειδικών φόρων κατανάλωσης που επιβάλλονται στα πετρελαιοειδή, τα οικεία κράτη μέλη εξουσιοδοτούνται να συνεχίσουν να εφαρμόζουν τους μειωμένους συντελεστές ειδικών φόρων κατανάλωσης ή τις απαλλαγές από τους φόρους αυτούς, όπως απαριθμούνται στο παράρτημα ΙΙ της παρούσας απόφασης.2. Η εξουσιοδότηση αυτή, με την επιφύλαξη προηγούμενης εξέτασης από το Συμβούλιο, μετά από πρόταση της Επιτροπής, λήγει στις 31 Δεκεμβρίου 2002.Άρθρο 3Οι αποφάσεις 1999/880/ΕΚ, 1999/804/ΕΚ, 2000/266/ΕΚ, 2000/433/ΕΚ, 2000/434/ΕΚ, 2000/446/ΕΚ και 2000/719/ΕΚ, καταργούνται.Άρθρο 4Η παρούσα απόφαση εφαρμόζεται από την 1η Ιανουαρίου 2001.Άρθρο 5Η παρούσα απόφαση απευθύνεται στα κράτη μέλη.Βρυξέλλες, 12 Μαρτίου 2001.Για το ΣυμβούλιοΟ ΠρόεδροςB. Ringholm(1) ΕΕ L 316 της 31.10.1992, σ. 12· οδηγία όπως τροποποιήθηκε τελευταία από την οδηγία 94/74/ΕΚ (ΕΕ L 365 της 31.12.1994, σ. 46).(2) ΕΕ L 331 της 23.12.1999, σ. 73.(3) ΕΕ L 313 της 7.12.1999, σ. 9.(4) ΕΕ L 85 της 6.4.2000, σ. 21.(5) ΕΕ L 172 της 12.7.2000, σ. 21.(6) ΕΕ L 172 της 12.7.2000, σ. 23.(7) ΕΕ L 180 της 19.7.2000, σ. 39.(8) ΕΕ L 291 της 18.11.2000, σ. 30.(9) ΕΕ L 316 της 31.10.1992, σ. 19· οδηγία όπως τροποποιήθηκε τελευταία από την οδηγία 94/74/ΕΚ.ΠΑΡΑΡΤΗΜΑ ΙΜειωμένοι συντελεστές ειδικών φόρων κατανάλωσης και απαλλαγές από τους φόρους αυτούς, όπως αναφέρεται στο άρθρο 11. ΒΕΛΓΙΟ- για υγραέριο (GPL), φυσικό αέριο και μεθάνιο,- για τα οχήματα που χρησιμοποιούνται στις τοπικές δημόσιες συγκοινωνίες μεταφοράς επιβατών,- όσον αφορά την αεροπλοΐα, εκτός από τις περιπτώσεις που καλύπτονται από το άρθρο 8 παράγραφος 1 στοιχείο β) της οδηγίας 92/81/ΕΟΚ,- για τα ιδιωτικά σκάφη αναψυχής,- για μείωση του συντελεστή του ειδικού φόρου κατανάλωσης στα βαρέα πετρέλαια, για να ενθαρρυνθεί η χρήση καυσίμων φιλικότερων προς το περιβάλλον. Η μείωση αυτή συνδέεται συγκεκριμένα με την περιεκτικότητα σε θείο και σε καμιά περίπτωση δεν μπορεί ο μειωμένος συντελεστής να είναι μικρότερος από 6,5 ευρώ ανά τόνο,- για τα χρησιμοποιημένα ορυκτέλαια τα οποία επαναχρησιμοποιούνται ως καύσιμο, είτε απευθείας μετά την ανάκτηση είτε μετά από διαδικασία ανακύκλωσης των χρησιμοποιημένων ορυκτελαίων, και εφόσον η επαναχρησιμοποίηση υπόκειται σε φόρο.2. ΔΑΝΙΑ- για τη μείωση των συντελεστών του ειδικού φόρου κατανάλωσης επί του πετρελαίου ντίζελ, προκειμένου να ενθαρρυνθεί η χρήση καυσίμων φιλικότερων προς το περιβάλλον, υπό τον όρο ότι τα κίνητρα αυτά συνδέονται με καθιερωμένα τεχνικά χαρακτηριστικά, μεταξύ άλλων, ειδικό βάρος, περιεκτικότητα σε θείο, σημείο απόσταξης και δείκτης κετανίων, και υπό τον όρο ότι οι συντελεστές αυτοί είναι σύμφωνοι με τις υποχρεώσεις που προβλέπονται στην οδηγία 92/82/ΕΟΚ,- για την εφαρμογή διαφοροποιημένων συντελεστών ειδικού φόρου κατανάλωσης μεταξύ της βενζίνης που διανέμουν τα πρατήρια βενζίνης τα οποία είναι εφοδιασμένα με σύστημα επιστροφής των αναθυμιάσεων βενζίνης ή της βενζίνης που διανέμεται από άλλα πρατήρια βενζίνης, υπό τον όρο ότι οι διαφοροποιημένοι συντελεστές είναι σύμφωνοι με τις υποχρεώσεις που ορίζονται στην οδηγία 92/82/ΕΟΚ, ιδίως με τους ελάχιστους συντελεστές ειδικού φόρου κατανάλωσης, που προβλέπονται στα άρθρα 3 και 4,- για την εφαρμογή διαφοροποιημένων συντελεστών ειδικού φόρου κατανάλωσης στη βενζίνη, υπό τον όρο ότι οι διαφοροποιημένοι συντελεστές είναι σύμφωνοι με τις υποχρεώσεις που προβλέπονται στην οδηγία 92/82/ΕΟΚ, ιδίως με τους ελάχιστους συντελεστές ειδικών φόρων κατανάλωσης, που προβλέπονται στα άρθρα 3 και 4,- για τα οχήματα που χρησιμοποιούνται στις τοπικές δημόσιες συγκοινωνίες μεταφοράς επιβατών,- για την εφαρμογή διαφοροποιημένων συντελεστών ειδικού φόρου κατανάλωσης στο πετρέλαιο εσωτερικής καύσης, υπό τον όρο ότι οι διαφοροποιημένοι συντελεστές είναι σύμφωνοι με τις υποχρεώσεις που ορίζονται στην οδηγία 92/82/ΕΟΚ, ιδίως με τους ελάχιστους συντελεστές ειδικών φόρων κατανάλωσης, που προβλέπονται στο άρθρο 5,- για μερική επιστροφή στον εμπορικό τομέα, υπό την προϋπόθεση ότι οι φόροι αυτοί συμφωνούν με τις κοινοτικές διατάξεις και ότι το ποσό του καταβαλλόμενου και του μη επιστρεφόμενου φόρου τηρεί πάντοτε τους ελάχιστους συντελεστές του ειδικού φόρου κατανάλωσης ή του τέλους ελέγχου επί των πετρελαιοειδών, που προβλέπονται στην κοινοτική νομοθεσία,- για την αεροπλοΐα, εκτός από τις περιπτώσεις που αναφέρονται στο άρθρο 8 παράγραφος 1 στοιχείο β) της οδηγίας 92/81/ΕΟΚ.3. ΓΕΡΜΑΝΙΑ- για τη χρήση απόβλητων αερίων υδρογονανθράκων ως καυσίμου θέρμανσης,- για διαφοροποιημένο συντελεστή ειδικού φόρου κατανάλωσης στα πετρελαιοειδή που χρησιμοποιούνται ως καύσιμο στις τοπικές δημόσιες συγκοινωνίες μεταφοράς επιβατών, υπό τον όρο ότι τηρούνται οι υποχρεώσεις που προβλέπονται στην οδηγία 92/82/ΕΟΚ,- για τα δείγματα πετρελαιοειδών τα οποία προορίζονται για αναλύσεις, δοκιμές στη παραγωγή ή για άλλους επιστημονικούς σκοπούς,- για την εφαρμογή διαφοροποιημένων συντελεστών ειδικού φόρου κατανάλωσης στα καύσιμα θέρμανσης, που χρησιμοποιούνται από τις μεταποιητικές βιομηχανίες, υπό τον όρο ότι οι διαφοροποιημένοι συντελεστές είναι σύμφωνοι με τις υποχρεώσεις που ορίζονται στην οδηγία 92/82/ΕΟΚ,- για τα χρησιμοποιημένα ορυκτέλαια τα οποία επαναχρησιμοποιούνται ως καύσιμο, είτε απευθείας μετά την ανάκτηση είτε μετά από διαδικασία ανακύκλωσης των χρησιμοποιημένων ορυκτελαίων, και εφόσον η επαναχρησιμοποίηση υπόκειται σε ειδικό φόρο κατανάλωσης.4. ΕΛΛΑΔΑ- για χρήση από τις εθνικές ένοπλες δυνάμεις,- για την απαλλαγή από τους ειδικούς φόρους κατανάλωσης στα πετρελαιοειδή, που προορίζονται να χρησιμοποιηθούν ως καύσιμα στα επίσημα οχήματα του Υπουργείου Προεδρίας και της εθνικής αστυνομίας,- για τα οχήματα που χρησιμοποιούνται στις τοπικές δημόσιες συγκοινωνίες,- για την εφαρμογή διαφοροποιημένων συντελεστών φόρων στην αμόλυβδη βενζίνη, προς διάκριση των διαφόρων περιβαλλοντικών κατηγοριών, υπό τον όρο ότι οι διαφοροποιημένοι συντελεστές είναι σύμφωνοι με τις υποχρεώσεις που ορίζονται στην οδηγία 92/82/ΕΟΚ, ιδίως με τους ελάχιστους συντελεστές των ειδικών φόρων κατανάλωσης, που προβλέπονται στο άρθρο 4,- για το υγραέριο (GPL) και το μεθάνιο που χρησιμοποιούνται για βιομηχανικούς σκοπούς.5. ΙΣΠΑΝΙΑ- για το υγραέριο (GPL) που χρησιμοποιείται ως καύσιμο στα οχήματα που προορίζονται για τις τοπικές δημόσιες συγκοινωνίες,- για το υγραέριο (GPL) που χρησιμοποιείται ως καύσιμο στα ταξί,- για την εφαρμογή διαφοροποιημένων συντελεστών φόρων στην αμόλυβδη βενζίνη προς διάκριση των διαφόρων περιβαλλοντικών κατηγοριών, υπό τον όρο ότι οι διαφοροποιημένοι συντελεστές είναι σύμφωνοι με τις υποχρεώσεις που ορίζονται στην οδηγία 92/82/ΕΟΚ, ιδίως με τους ελάχιστους συντελεστές των ειδικών φόρων κατανάλωσης που προβλέπονται στο άρθρο 4,- για τα χρησιμοποιημένα ορυκτέλαια τα οποία επαναχρησιμοποιούνται ως καύσιμο, είτε απευθείας μετά την ανάκτηση είτε μετά από διαδικασία ανακύκλωσης των χρησιμοποιημένων ορυκτελαίων, και εφόσον η επαναχρησιμοποίηση υπόκειται σε ειδικό φόρο κατανάλωσης.6. ΓΑΛΛΙΑ- στο πλαίσιο ορισμένων πολιτικών, οι οποίες αποβλέπουν να συνδράμουν τις περιοχές που αντιμετωπίζουν πρόβλημα μείωσης του πληθυσμού,- για κατανάλωση στη νήσο Κορσική, υπό τον όρο ότι οι μειωμένοι συντελεστές τηρούν πάντοτε τους ελάχιστους συντελεστές των ειδικών φόρων κατανάλωσης επί των πετρελαιοειδών, που προβλέπονται στην κοινοτική νομοθεσία,- για την εφαρμογή διαφοροποιημένων συντελεστών ειδικών φόρων κατανάλωσης σε νέο καύσιμο που αποτελείται από υδάτινο και αντιψυκτικό γαλάκτωμα/γαλάκτωμα ντίζελ σταθεροποιημένο με τασιενεργούς παράγοντες, υπό τον όρο ότι οι διαφοροποιημένοι συντελεστές είναι σύμφωνοι με τις υποχρεώσεις που ορίζονται στην οδηγία 92/82/ΕΟΚ, ιδίως με τους ελάχιστους συντελεστές των ειδικών φόρων κατανάλωσης που προβλέπονται στο άρθρο 5,- για την εφαρμογή διαφοροποιημένων συντελεστών ειδικού φόρου κατανάλωσης στην αμόλυβδη βενζίνη σούπερ που περιέχει πρόσθετο το οποίο βελτιώνει την αντοχή των βαλβίδων με βάση το κάλιο (ή οποιοδήποτε άλλο πρόσθετο που επιτρέπει τη λήψη καυσίμου ισοδύναμης ποιότητας),- για τα καύσιμα που χρησιμοποιούνται στα ταξί, εντός των ορίων ετήσιας ποσόστωσης,- για απαλλαγή από τον ειδικό φόρο κατανάλωσης στα αέρια που χρησιμοποιούνται ως καύσιμο στις δημόσιες συγκοινωνίες, εντός των ορίων ετήσιας ποσόστωσης,- για απαλλαγή από τους ειδικούς φόρους κατανάλωσης στα αέρια που χρησιμοποιούνται ως καύσιμα σε αεριοκίνητα οχήματα συλλογής απορριμμάτων,- για μείωση του συντελεστή του ειδικού φόρου κατανάλωσης στα βαρέα πετρέλαια, προκειμένου να ενθαρρυνθεί η χρησιμοποίηση φιλικότερων προς το περιβάλλον καυσίμων. Η μείωση αυτή συνδέεται ειδικότερα με την περιεκτικότητα σε θείο και ο συντελεστής του ειδικού φόρου κατανάλωσης που επιβάλλεται στα βαρέα πετρέλαια πρέπει να αντιστοιχεί στον ελάχιστο συντελεστή του ειδικού φόρου κατανάλωσης που επιβάλλεται στα βαρέα πετρέλαια, όπως προβλέπεται στην κοινοτική νομοθεσία,- για απαλλαγή από τους ειδικούς φόρους κατανάλωσης στα βαρέα πετρέλαια που χρησιμοποιούνται ως καύσιμο, για την παραγωγή αλουμίνας στην περιφέρεια Gardanne,- για την αεροπλοΐα, εκτός από τις περιπτώσεις που αναφέρονται στο άρθρο 8 παράγραφος 1 στοιχείο β) της οδηγίας 92/81/ΕΟΚ,- για την παράδοση βενζίνης στη ναυσιπλοία αναψυχής στα λιμάνια της Κορσικής,- για τα χρησιμοποιημένα ορυκτέλαια, τα οποία επαναχρησιμοποιούνται ως καύσιμο, είτε απευθείας μετά την ανάκτηση είτε μετά από διαδικασία ανακύκλωσης των χρησιμοποιημένων ορυκτελαίων, και εφόσον η επαναχρησιμοποίηση υπόκειται σε ειδικό φόρο κατανάλωσης.7. ΙΡΛΑΝΔΙΑ- για το υγραέριο (GPL), το φυσικό αέριο και το μεθάνιο, που χρησιμοποιούνται ως καύσιμα στα οχήματα με κινητήρα,- για τα οχήματα με κινητήρα που χρησιμοποιούν τα άτομα με ειδικές ανάγκες,- για τα οχήματα που χρησιμοποιούνται στις τοπικές δημόσιες συγκοινωνίες μεταφοράς επιβατών,- για την εφαρμογή διαφοροποιημένων συντελεστών ειδικού φόρου κατανάλωσης στην αμόλυβδη βενζίνη προς διάκριση των διαφόρων περιβαλλοντικών κατηγοριών, υπό τον όρο ότι οι συντελεστές αυτοί είναι σύμφωνοι με τις υποχρεώσεις που ορίζονται στην οδηγία 92/82/ΕΟΚ, ιδίως με τους ελάχιστους συντελεστές του ειδικού φόρου κατανάλωσης που προβλέπονται στο άρθρο 4,- για την παραγωγή αλουμίνας στην περιφέρεια Shannon,- για την αεροπλοΐα, εκτός από τις περιπτώσεις που καλύπτονται από το άρθρο 8 παράγραφος 1 στοιχείο β) της οδηγίας 92/81/ΕΟΚ,- για τα ιδιωτικά σκάφη αναψυχής,- για τα χρησιμοποιημένα ορυκτέλαια τα οποία επαναχρησιμοποιούνται ως καύσιμο, είτε απευθείας μετά την ανάκτηση είτε μετά από διαδικασία ανακύκλωσης των χρησιμοποιημένων ορυκτελαίων, και εφόσον η επαναχρησιμοποίηση υπόκειται σε ειδικό φόρο κατανάλωσης.8. ΙΤΑΛΙΑ- για τους απόβλητους αέριους υδρογονάνθρακες που χρησιμοποιούνται ως καύσιμα,- για το μεθάνιο που χρησιμοποιείται ως καύσιμο σε οχήματα με κινητήρα,- για τις εθνικές ένοπλες δυνάμεις,- για τα ασθενοφόρα,- για τα οχήματα που χρησιμοποιούνται στις τοπικές δημόσιες συγκοινωνίες μεταφοράς επιβατών,- για το καύσιμο που χρησιμοποιείται στα ταξί,- σε ορισμένες ιδιαίτερα μειονεκτικές γεωγραφικές περιοχές, για τη μείωση του ειδικού φόρου κατανάλωσης που επιβάλλεται στα οικιακά καύσιμα και στο υγραέριο (GPL), που χρησιμοποιούνται για θέρμανση και διανέμονται μέσω των τοπικών δικτύων, υπό τον όρο ότι οι συντελεστές αυτοί είναι σύμφωνοι με τις υποχρεώσεις που ορίζονται στην οδηγία 92/82/ΕΟΚ, ιδίως με τους ελάχιστους συντελεστές του ειδικού φόρου κατανάλωσης, που προβλέπονται στα άρθρα 5 και 7,- για την κατανάλωση στις περιφέρειες Val d'Aosta και Gorizia,- για τη μείωση των ειδικών φόρων κατανάλωσης στη βενζίνη που καταναλίσκεται στην περιοχή Friuli-Venezia Giulia, υπό τον όρο ότι οι συντελεστές αυτοί είναι σύμφωνοι με τις υποχρεώσεις που ορίζονται στην οδηγία 92/82/ΕΟΚ, ιδίως με τους ελάχιστους συντελεστές του ειδικού φόρου κατανάλωσης, που προβλέπονται στα άρθρα 3 και 4,- για τη μείωση των ειδικών φόρων κατανάλωσης στα πετρελαιοειδή που καταναλίσκονται στις περιφέρειες Udine και Trieste, υπό τον όρο ότι οι συντελεστές αυτοί είναι σύμφωνοι με τις υποχρεώσεις που ορίζονται στην οδηγία 92/82/ΕΟΚ,- για απαλλαγή από τους ειδικούς φόρους κατανάλωσης στα πετρελαιοειδή που χρησιμοποιούνται ως καύσιμα για την παραγωγή αλουμίνας στη Σαρδηνία,- για τη μείωση των ειδικών φόρων κατανάλωσης στο μαζούτ, που προορίζεται για την παραγωγή ατμού, και στο πετρέλαιο εσωτερικής καύσης, που χρησιμοποιείται σε καμίνους ξήρανσης και "ενεργοποίησης" μοριακών κόσκινων στην περιφέρεια της Καλαβρίας, υπό τον όρο ότι οι συντελεστές αυτοί είναι σύμφωνοι με τις υποχρεώσεις που ορίζονται στην οδηγία 92/82/ΕΟΚ,- για την αεροπλοΐα, εκτός από τις περιπτώσεις που αναφέρονται στο άρθρο 8 παράγραφος 1 στοιχείο β) της οδηγίας 92/81/ΕΟΚ,- για τα χρησιμοποιημένα ορυκτέλαια τα οποία επαναχρησιμοποιούνται ως καύσιμο, είτε απευθείας μετά την ανάκτηση είτε μετά από διαδικασία ανακύκλωσης των χρησιμοποιημένων ορυκτελαίων, και εφόσον η επαναχρησιμοποίηση υπόκειται σε ειδικό φόρο κατανάλωσης.9. ΛΟΥΞΕΜΒΟΥΡΓΟ- για το υγραέριο (GPL), το φυσικό αέριο και το μεθάνιο,- για τα οχήματα που χρησιμοποιούνται στις τοπικές δημόσιες συγκοινωνίες μεταφοράς επιβατών,- για μείωση των συντελεστών του ειδικού φόρου κατανάλωσης στα βαρέα πετρέλαια, προκειμένου να ενθαρρυνθεί η χρήση καυσίμων φιλικότερων προς το περιβάλλον η μείωση αυτή συνδέεται συγκεκριμένα με την περιεκτικότητα σε θείο και σε καμιά περίπτωση δεν μπορεί ο μειωμένος συντελεστής να είναι μικρότερος από 6,5 ευρώ ανά τόνο,- για τα χρησιμοποιημένα ορυκτέλαια τα οποία επαναχρησιμοποιούνται ως καύσιμο, είτε απευθείας μετά την ανάκτηση είτε μετά από διαδικασία ανακύκλωσης των χρησιμοποιημένων ορυκτελαίων, και εφόσον η επαναχρησιμοποίηση υπόκειται σε ειδικό φόρο κατανάλωσης.10. ΚΑΤΩ ΧΩΡΕΣ- για το υγραέριο (GPL), το φυσικό αέριο και το μεθάνιο,- για δείγματα πετρελαιοειδών τα οποία προορίζονται να χρησιμοποιηθούν για αναλύσεις, δοκιμές στην παραγωγή ή για άλλους επιστημονικούς σκοπούς,- για τις εθνικές ένοπλες δυνάμεις,- για την εφαρμογή διαφοροποιημένων συντελεστών του ειδικού φόρου κατανάλωσης στο υγραέριο (GPL), που χρησιμοποιείται ως καύσιμο στις δημόσιες συγκοινωνίες,- για την εφαρμογή διαφοροποιημένων συντελεστών του ειδικού φόρου κατανάλωσης στο υγραέριο (GPL), που χρησιμοποιείται ως καύσιμο στα οχήματα αποκομιδής απορριμμάτων, εκκένωσης αποχετευτικών συστημάτων και καθαρισμού των οδών.11. ΑΥΣΤΡΙΑ- για το φυσικό αέριο και το μεθάνιο,- για το υγραέριο (GPL), που χρησιμοποιείται ως καύσιμο στα οχήματα που προορίζονται για τις τοπικές δημόσιες συγκοινωνίες,- για τα χρησιμοποιημένα ορυκτέλαια τα οποία επαναχρησιμοποιούνται ως καύσιμο, είτε απευθείας μετά την ανάκτηση είτε μετά από διαδικασία ανακύκλωσης των χρησιμοποιημένων ορυκτελαίων, και εφόσον η επαναχρησιμοποίηση υπόκειται σε ειδικό φόρο κατανάλωσης.12. ΠΟΡΤΟΓΑΛΙΑ- για την εφαρμογή διαφοροποιημένων συντελεστών ειδικού φόρου κατανάλωσης στην αμόλυβδη βενζίνη προς διάκριση των διαφόρων περιβαλλοντικών κατηγοριών, υπό τον όρο ότι οι συντελεστές αυτοί είναι σύμφωνοι με τις υποχρεώσεις που ορίζονται στην οδηγία 92/82/ΕΟΚ, ιδίως με τους ελάχιστους συντελεστές του ειδικού φόρου κατανάλωσης που προβλέπονται στο άρθρο 4,- για την απαλλαγή από τον ειδικό φόρο κατανάλωσης στο υγραέριο (GPL), το φυσικό αέριο και το μεθάνιο που χρησιμοποιούνται ως καύσιμα στις τοπικές δημόσιες συγκοινωνίες μεταφοράς επιβατών,- για μείωση του συντελεστή των ειδικών φόρων κατανάλωσης στο πετρέλαιο που καταναλίσκεται στην αυτόνομη περιφέρεια της Μαδέρας· η μείωση αυτή δεν δύναται να είναι μεγαλύτερη από το επιπρόσθετο κόστος που συνεπάγεται η μεταφορά του πετρελαίου στην περιφέρεια αυτή,- για μείωση των συντελεστών του ειδικού φόρου κατανάλωσης στα βαρέα πετρέλαια, προκειμένου να ενθαρρυνθεί η χρήση καυσίμων φιλικότερων προς το περιβάλλον· η μείωση αυτή συνδέεται ειδικότερα με την περιεκτικότητα σε θείο και ο συντελεστής του ειδικού φόρου κατανάλωσης που επιβάλλεται στα βαρέα πετρέλαια πρέπει να αντιστοιχεί στον ελάχιστο συντελεστή του εν λόγω φόρου που επιβάλλεται στα βαρέα πετρέλαια, όπως προβλέπεται στην κοινοτική νομοθεσία,- για την αεροπλοΐα, εκτός από τις περιπτώσεις που αναφέρονται στο άρθρο 8 παράγραφος 1 στοιχείο β) της οδηγίας 92/81/ΕΟΚ,- για τα χρησιμοποιημένα ορυκτέλαια, τα οποία επαναχρησιμοποιούνται ως καύσιμο, είτε απευθείας μετά την ανάκτηση είτε μετά από διαδικασία ανακύκλωσης των χρησιμοποιημένων ορυκτελαίων, και εφόσον η επαναχρησιμοποίηση υπόκειται σε φόρο.13. ΦΙΝΛΑΝΔΙΑ- για το φυσικό αέριο που χρησιμοποιείται ως καύσιμο,- για απαλλαγή από τον ειδικό φόρο κατανάλωσης στο μεθάνιο και στο υγραέριο (GPL), για οποιαδήποτε χρήση,- για τη μείωση των συντελεστών του ειδικού φόρου κατανάλωσης στο πετρέλαιο ντήζελ και στο πετρέλαιο εσωτερικής καύσης που χρησιμοποιείται για θέρμανση, υπό τον όρο ότι οι συντελεστές αυτοί είναι σύμφωνοι με τις υποχρεώσεις που ορίζονται στην οδηγία 92/82/ΕΟΚ, ιδίως με τους ελάχιστους συντελεστές του ειδικού φόρου κατανάλωσης, που προβλέπονται στο άρθρο 5,- για τη μείωση των συντελεστών του ειδικού φόρου κατανάλωσης στην ανασχηματισμένη αμόλυβδη βενζίνη και στη βενζίνη με μόλυβδο, υπό τον όρο ότι οι συντελεστές αυτοί είναι σύμφωνοι με τις υποχρεώσεις που ορίζονται στην οδηγία 92/82/ΕΟΚ, ιδίως με τους ελάχιστους συντελεστές του ειδικού φόρου κατανάλωσης που προβλέπονται στα άρθρα 3 και 4,- για την αεροπλοΐα, εκτός από τις περιπτώσεις που αναφέρονται στο άρθρο 8 παράγραφος 1 στοιχείο β) της οδηγίας 92/81/ΕΟΚ,- για τα ιδιωτικά σκάφη αναψυχής,- για τα χρησιμοποιημένα ορυκτέλαια, τα οποία επαναχρησιμοποιούνται ως καύσιμο, είτε απευθείας μετά την ανάκτηση είτε μετά από διαδικασία ανακύκλωσης των χρησιμοποιημένων ορυκτελαίων, και εφόσον η επαναχρησιμοποίηση υπόκειται σε ειδικό φόρο κατανάλωσης.14. ΣΟΥΗΔΙΑ- για απαλλαγή από τον ειδικό φόρο κατανάλωσης στο βιολογικά παραγόμενο μεθάνιο και σε άλλα απόβλητα αέρια,- για τη μείωση του συντελεστή του ειδικού φόρου κατανάλωσης στο πετρέλαιο ντίζελ, σύμφωνα με περιβαλλοντικές κατατάξεις,- για την εφαρμογή διαφοροποιημένων συντελεστών ειδικού φόρου κατανάλωσης στην αμόλυβδη βενζίνη προς διάκριση των διαφόρων περιβαλλοντικών κατηγοριών, υπό τον όρο ότι οι συντελεστές αυτοί είναι σύμφωνοι με τις υποχρεώσεις που ορίζονται στην οδηγία 92/82/ΕΟΚ, ιδίως με τους ελάχιστους συντελεστές του ειδικού φόρου κατανάλωσης που προβλέπονται στο άρθρο 4,- για τη μείωση των συντελεστών του ειδικού φόρου κατανάλωσης στα πετρελαιοειδή που χρησιμοποιούνται για βιομηχανικούς σκοπούς, υπό τον όρο ότι οι συντελεστές είναι σύμφωνοι με τις υποχρεώσεις που ορίζονται στην οδηγία 92/82/ΕΟΚ,- για μείωση των συντελεστών του ειδικού φόρου κατανάλωσης στα πετρελαιοειδή που χρησιμοποιούνται για βιομηχανικούς σκοπούς, με την εφαρμογή συντελεστή ο οποίος είναι χαμηλότερος από τον κανονικό συντελεστή και με την εφαρμογή μειωμένου συντελεστή για επιχειρήσεις εντάσεως ενέργειας, υπό τον όρο ότι οι συντελεστές αυτοί είναι σύμφωνοι με τις υποχρεώσεις που ορίζονται στην οδηγία 92/82/ΕΟΚ, που δεν συνεπάγονται στρεβλώσεις του ανταγωνισμού,- για την αεροπλοΐα, εκτός από τις περιπτώσεις που αναφέρονται στο άρθρο 8 παράγραφος 1 στοιχείο β) της οδηγίας 92/81/ΕΟΚ.15. ΗΝΩΜΕΝΟ ΒΑΣΙΛΕΙΟ- για το υγραέριο (GPL), το φυσικό αέριο και το μεθάνιο που χρησιμοποιούνται ως καύσιμα στα οχήματα με κινητήρα,- για τη μείωση των συντελεστών του ειδικού φόρου κατανάλωσης στο πετρέλαιο ντίζελ για να ενθαρρυνθεί η χρησιμοποίηση καυσίμων φιλικότερων προς το περιβάλλον,- για την εφαρμογή διαφοροποιημένων συντελεστών ειδικού φόρου κατανάλωσης στην αμόλυβδη βενζίνη προς διάκριση των διαφόρων περιβαλλοντικών κατηγοριών, υπό τον όρο ότι οι συντελεστές αυτοί είναι σύμφωνοι με τις υποχρεώσεις που ορίζονται στην οδηγία 92/82/ΕΟΚ, ιδίως με τους ελάχιστους συντελεστές του ειδικού φόρου κατανάλωσης που προβλέπονται στο άρθρο 4,- για τα οχήματα που χρησιμοποιούνται στις τοπικές δημόσιες συγκοινωνίες μεταφοράς επιβατών,- για την εφαρμογή διαφοροποιημένων συντελεστών ειδικού φόρου κατανάλωσης στο υδάτινο γαλάκτωμα/γαλάκτωμα ντίζελ, υπό τον όρο ότι οι συντελεστές αυτοί είναι σύμφωνοι με τις υποχρεώσεις που ορίζονται στην οδηγία 92/82/ΕΟΚ, ιδίως με τους ελάχιστους συντελεστές του ειδικού φόρου κατανάλωσης που προβλέπονται στο άρθρο 5,- για την αεροπλοΐα, εκτός από τις περιπτώσεις που καλύπτονται από το άρθρο 8 παράγραφος 1 στοιχείο β) της οδηγίας 92/81/ΕΟΚ,- για τα ιδιωτικά σκάφη αναψυχής,- για τα χρησιμοποιημένα ορυκτέλαια τα οποία επαναχρησιμοποιούνται ως καύσιμο, είτε απευθείας μετά την ανάκτηση είτε μετά από διαδικασία ανακύκλωσης των χρησιμοποιημένων ορυκτελαίων, και εφόσον η επαναχρησιμοποίηση υπόκειται σε ειδικό φόρο κατανάλωσης.ΠΑΡΑΡΤΗΜΑ ΙΙΜειωμένοι συντελεστές και απαλλαγές από τους ειδικούς φόρους κατανάλωσης, που αναφέρονται στο άρθρο 21. ΓΑΛΛΙΑ- για την εφαρμογή διαφοροποιημένων συντελεστών ειδικού φόρου κατανάλωσης στο πετρέλαιο ντίζελ, που χρησιμοποιείται στα οχήματα επαγγελματικής χρήσης, υπό τον όρο ότι οι διαφοροποιημένοι συντελεστές είναι σύμφωνοι με τις υποχρεώσεις που ορίζονται στην οδηγία 92/82/ΕΟΚ, ιδίως με τους ελάχιστους συντελεστές του ειδικού φόρου κατανάλωσης που προβλέπονται στο άρθρο 5.2. ΙΤΑΛΙΑ- για τη μείωση των συντελεστών του ειδικού φόρου κατανάλωσης στο πετρέλαιο ντίζελ που χρησιμοποιείται ως καύσιμο από τους οδικούς μεταφορείς, υπό τον όρο ότι οι συντελεστές αυτοί είναι σύμφωνοι με τις υποχρεώσεις που ορίζονται στην οδηγία 92/82/ΕΟΚ, ιδίως με τους ελάχιστους συντελεστές του ειδικού φόρου κατανάλωσης που προβλέπονται στο άρθρο 5.3. ΚΑΤΩ ΧΩΡΕΣ- για την εφαρμογή μειωμένων συντελεστών ειδικού φόρου κατανάλωσης στο πετρέλαιο ντίζελ που χρησιμοποιείται στα οχήματα επαγγελματικής χρήσης, υπό τον όρο ότι οι συντελεστές αυτοί είναι σύμφωνοι με τις υποχρεώσεις που ορίζονται στην οδηγία 92/82/ΕΟΚ, ιδίως με τους ελάχιστους συντελεστές του ειδικού φόρου κατανάλωσης που προβλέπονται στο άρθρο 5.